Cyflwyniad
Mae’r adroddiad hwn yn archwilio mewn i biomecaneg y strôc bedlo wrth feicio yn y safle treial amser (TT). Mae’r safle TT yn cael ei nodweddu gan torso wedi’i blygu ymlaen, safle cul yr aelodau uchaf ar fariau aerodynamegol, a symudiad cyfyngedig yn y corff uchaf. Prif amcan y safle hwn yw lleihau gwrthiant aer tra’n cynnal allbwn pŵer uchel dros gyfnod estynedig (Fintelman et al., 2014; 2015). Gan fod gwrthiant aer yn cynyddu’n sylweddol wrth i gyflymder gynyddu, mae lleihau arwynebedd blaen y corff yn ffactor hanfodol mewn perfformiad TT.
Mae’r strôc bedlo yn symudiad cylchol parhaus sy’n cynnwys cydweithrediad y glun, y pen-glin a’r pigwrn er mwyn cynhyrchu grym drwy’r crank (Bini et al., 2022). Mae’r symudiad hwn yn cynnwys cyfnod pŵer, lle cynhyrchir y rhan fwyaf o’r torque, a chyfnod adfer, lle mae’r aelod isaf yn paratoi ar gyfer y cylch nesaf. Mewn safle TT, mae’r gofynion mecanyddol ar yr aelodau isaf yn newid o gymharu â safle beicio unionsyth traddodiadol.

Newidiadau Biomecanegol yn y Safle TT
Mae mabwysiadu safle TT yn arwain at gynnydd mewn plygiad yn y glun. Gall y newid hyn effeithio ar batrymau actifadu cyhyrol, gan leihau cyfraniad effeithiol y glutealau a chynyddu’r galw ar y cwadriceps a strwythurau’r cefn isaf (Fintelman et al., 2016; Bini et al., 2022). Gall y safle hwn hefyd gynyddu llwyth mecanyddol ar y meingefn oherwydd gogwydd blaenol y pelfis.
Yn y pen-glin, gall newidiadau mewn ongl estyniad a phlygiad ddylanwadu ar ddosbarthiad llwyth ar draws y joint patellofemoral. Mae cynnydd mewn gwaith y cwadriceps yn gallu cynyddu grymoedd cywasgol ar y patella, gan godi’r risg o boen blaen y pen-glin mewn beicwyr (Bini et al., 2022). Yn yr un modd, gall newidiadau yn safle a symudiad y pigwrn effeithio ar gynhyrchu torque a llyfnder cymhwyso grym ar y pedal.
Mae effeithlonrwydd pedlo yn dibynnu ar gymhwyso grym yn gyson ac yn effeithiol o amgylch cylch y crank. Gall mecaneg aneffeithlon arwain at golli egni a chynnydd mewn cost metabolig, sy’n effeithio’n uniongyrchol ar berfformiad TT (Fintelman et al., 2015). Yn ogystal, gall straen ailadroddus ar y pen-glin, y glun a’r cefn arwain at anafiadau gor-ddefnyddio os nad yw techneg neu fbike fit yn briodol.

Egwyddorion Biomecanegol
Mae’r adroddiad hwn yn seiliedig ar egwyddorion cinemategol a chinetig. O safbwynt cinemateg, mesurwyd onglau’r glun, y pen-glin a’r pigwrn, ynghyd ag ongl y crank, er mwyn asesu patrwm symudiad yn ystod y cylch pedlo (Bini et al., 2022; Whittle et al., 2025). Mae asesu’r onglau hyn yn rhoi gwybodaeth am gydgysylltiad yr aelodau isaf a safon y dechneg.
O safbwynt cinetig, ystyriwyd sut mae grym yn cael ei gymhwyso ar y pedal a sut mae hyn yn cyfrannu at gynhyrchu torque trwy’r crank. Mae’r gwahaniaeth rhwng grym effeithiol (sy’n cyfrannu at gylchdroi’r crank) a grym aneffeithiol yn bwysig wrth werthuso effeithlonrwydd pedlo (Fintelman et al., 2016). Gall newidiadau mewn safle torso a chydgysylltiad cymalau ddylanwadu ar y dosbarthiad hwn o rymoedd.
Defnyddir deddfau Newton i egluro’r berthynas rhwng grym, mas a chyflymiad yn ystod pedlo. Er enghraifft, mae cynnal cadence cyson yn gofyn am gymhwyso grym sy’n gwrthbwyso gwrthiant aer a gwrthiant mecanyddol y system (Fintelman et al., 2014). O ran mecaneg liferau, mae’r aelod isaf yn gweithredu’n bennaf fel lifer trydydd dosbarth, lle mae’r cyhyrau’n cynhyrchu grym rhwng y cymal a’r gwrthrych sy’n cael ei symud, tra bod y crank yn gweithredu fel braich lifer sy’n trosi’r grym hwn yn torque cylchdro (Bini et al., 2022).

Dull Casglu Data
Defnyddiwyd dadansoddiad symudiad seiliedig ar fideo i gasglu data biomecanegol. Defnyddiwyd dau safbwynt ffilmio er mwyn cael darlun mwy cynhwysfawr o’r symudiad. Defnyddiwyd golygfa ochr (plân sagittaidd) i fesur onglau’r glun, y pen-glin, y pigwrn a’r penelin, gan ei bod yn darparu gwybodaeth fanwl am gydgysylltiad yr aelodau isaf a thechneg bedlo. Defnyddiwyd golygfa flaen i arsylwi symudiadau inversion neu eversion o’r pen-glun.
Gosodwyd marciau adlewyrchol ar bwyntiau anatomegol allweddol er mwyn sicrhau mesuriadau cyson a chywir (Bini et al., 2016; Martin-Sosa et al., 2025). Defnyddiwyd meddalwedd Dartfish i ddadansoddi onglau cymalau. Recordiwyd y data gan ddefnyddio iPad A16 (Apple, 2025), a defnyddiwyd beic Giant Propel gyda trainer turbo Van Rysel D100 (Giant, 2025; Van Rysel, 2025).
Roedd y cyfranogwr yn wryw, 174 cm o daldra ac yn pwyso 84 kg. Casglwyd yr holl ddata’n ddienw a chafwyd cyniatad gwybodus cyn cychwyn. Gosodwyd yr allbwn pŵer i 230 watt a’r cadence o 80 RPM, sef lefel ras arferol y cyfranogwr. Parhaodd pob treial am 30 eiliad er mwyn lleihau effeithiau’r cyfnod cychwyn.

Cyfyngiadau
Er bod y dull yn darparu gwybodaeth werthfawr, mae sawl cyfyngiad i’w ystyried. Roedd angen recordio sawl clip o bob safbwynt er mwyn cydamseru’r data, a allai gyflwyno gwall bach wrth gyfuno’r golygfeydd. Yn ogystal, mae’r canlyniadau’n benodol i’r unigolyn a aseswyd. Gall ffactorau megis ffit y beic, hyblygrwydd, a lefel hyfforddiant gael effaith sylweddol ar fecaneg bedlo (Bini et al., 2025). Felly, dylid bod yn ofalus wrth gyffredinoli’r canfyddiadau i boblogaeth ehangach.
73 words



Data
Sagittal Plane
Table 1
	Ongl Pedal
	Pigwrn
	Pen-glun
	Glun
	Pen-elin

	0 (Top)
	92.6
	70.6
	53.4
	79.9

	90
	93.4
	70.1
	67
	70

	180
	125.5
	97.8
	149.6
	76

	270
	110.3
	99
	79.2
	74.8

Figure 1

Figure 2
Mae Tabl 1 yn cyflwyno onglau’r pen-glin, y pigwrn, y glun a’r penelin ar draws pedwar cyfnod gwahanol o’r strôc pedlo. Diffinnir yr rhan rhwng 0–180° fel y power phase, sef y cyfnod lle cynhyrchir y rhan fwyaf o’r grym propylsiynol. Yn ystod y cyfnod hwn, mae’r symudiad yn cael ei ddominyddu’n bennaf gan weithrediad yr extensors yn y glun a’r pen-glin, sy’n cyfrannu at estyniad pwerus i yrru’r crank ymlaen. Mae’r ystod rhwng 180–360° yn cael ei hadnabod fel y recovery phase, lle mae’r pwyslais yn symud tuag at weithrediad y hip flexors a’r knee flexors, gan hwyluso symudiad rheoledig y goes yn ôl i’r safle cychwyn (Faria et al., 2005). Yn ogystal, cyfeirir at frig a gwaelod y strôc fel y transition centres. Yn ôl Bini (2016), mae’r onglau hyn yn cynrychioli rhanbarth mecanyddol lle nad oes grym effeithiol yn cael ei drosglwyddo i’r crank, gan fod cyfeiriad y grym yn llai ffafriol ar gyfer cynhyrchu torque.

Frontal Plane
Table 2
	Pedal angle
	Inversion/eversion/neutral

	0
	Eversion (156.3)

	90
	Eversion (172.9)

	180
	Neutral (179.7)

	270
	Eversion (171)

Figure  4
Mae Tabl 2 yn dangos safle’r pen-glun ar wahanol adegau o’r strôc pedlo. Ar frig y strôc (156.3°), roedd y pen-glun mewn safle everted. Parhaodd yr eversion hwn yn ystod y down-stroke (172.9°), gan awgrymu patrwm symud cyson drwy’r power phase. Fodd bynnag, wrth gyrraedd gwaelod y strôc, symudodd y pen-glun tuag at safle niwtral, gan nodi newid yn aliniad y droed wrth drosglwyddo o’r power phase i’r recovery phase.

Trafodaeth
Effeithlonrwydd Mecanyddol
Mae effeithlonrwydd mecanyddol mewn beicio TT yn cael ei lunio gan ystum aerodynameg, sy’n blaenoriaethu lleihau gwrthiant aer dros fecaneg gymalau optimaidd. Yn nodweddiadol, mae beicwyr TT yn mabwysiadu mwy o blygiad yn y glun, gogwydd blaenol y pelfis, a llai o estyniad yn y pen-glin er mwyn cynnal safle torso isel (Fonda a Šarabon, 2010). Yn y dadansoddiad hwn, cofnodwyd 53.4° o blygiad yn y glun ar frig y cylch pedlo, sy’n cyd-fynd â’r ystod ddisgwyliedig ar gyfer TT (50–60°) (Bini a Hume, 2016). Amrywiodd ongl y pen-glin o 70° o blygiad i 97–99° o estyniad, sy’n gyson â normau TT o 95–105° (Bini, Hume a Croft, 2011). Dangosodd y pigwrn plantarflexion brig o 125.5°, ychydig yn uwch na gwerthoedd beicio ffordd traddodiadol, ond yn gyffredin mewn TT oherwydd cylchdro blaenol y pelfis (Sanderson a Amoroso, 2009).
Mae cyflymder onglog hefyd yn dylanwadu’n sylweddol ar effeithlonrwydd. At 80 rpm, mae cyflymder onglog y crank tua 8.36 rad/eil (≈480°/eil). Er mwyn pedlo’n effeithlon ar y pwer  hwn, mae angen symudiad llyfn a chydgysylltiedig rhwng y cymalau. Gall newidiadau sydyn mewn cyflymder onglog y pen-glin neu’r glun gynyddu cost metabolig a lleihau llyfnder pedlo, yn enwedig mewn safle TT lle mae cau’r glun yn cyfyngu ar symudiad trwy’r pwynt marw uchaf (Neptune a Hull, 1999). O ganlyniad, gall beicwyr TT brofi “pwynt marw” mwy amlwg, sy’n lleihau effeithlonrwydd mecanyddol er gwaethaf y manteision aerodynamegol.
Mae cinemateg y corff cyfan yn cyfrannu ymhellach at effeithlonrwydd. Fel arfer mae symudiad fertigol canol disgyrchiant (COM) yn lleihau mewn TT, ond gall osgiliad llorweddol gynyddu oherwydd safle cul y penelinoedd a symudiad pwysau ymlaen (Fonda a Šarabon, 2010). Gall gormod o siglo llorweddol gynyddu gwariant egni a lleihau llyfnder pedlo. Mae ongl y torso hefyd yn newidyn allweddol: er bod torso isel yn gwella aerodynameg, mae’n cynyddu plygiad meingefnol ac yn lleihau ehangu’r diaffram (Van der Worp et al., 2012). Felly, mae effeithlonrwydd TT yn gyfaddawd rhwng mantais aerodynameg a chyfaddawd biomecanegol.

Diogelwch a Risg Anafiadau
Mae safle cyfyngedig TT yn gysylltiedig â risg uwch o anafiadau gor-ddefnyddio. Mae llai o estyniad yn y pen-glin yn cynyddu cywasgiad y joint patellofemoral, ffactor risg adnabyddus ar gyfer poen blaen y pen-glin (Priego Quesada et al., 2017). Wrth i gyflymder onglog gynyddu, mae’r llwyth hwn yn dwysáu, gan fod estyniad cyflym y pen-glin ger pwynt marw isaf yn cynyddu grymoedd adwaith y cymal (Ericson et al., 1986). Er bod yr onglau a gofnodwyd o fewn normau TT, mae’r safle blygedig parhaus yn cynyddu straen cronig.
Mae plygiad cynyddol yn y glun yn cyfrannu at fwy o blygiad meingefnol a llai o weithrediad y glutes, gan gynyddu’r risg o anghysur yng ngwaelod y cefn (Van der Worp et al., 2012). Mae gogwydd blaenol y pelfis a siglo ochrol o dan flinder yn ffactorau ychwanegol, gan gynyddu grymoedd cneifio meingefnol a lleihau trosglwyddiad pŵer (Bini a Hume, 2016).
Datgelodd dadansoddiad yn y plân blaen eversion parhaus ar 0°, 90° a 270°, gyda safle niwtral byr ar 180° yn unig. Gall eversion barhaus gynyddu cylchdro mewnol y tibia ac amharu ar dracio’r pen-glin (Powers, 2010), gan gynyddu llwyth patellofemoral. Gall planarflexion uwch hefyd gynyddu llwyth tendon Achilles, yn enwedig ar gyflymderau onglog uchel (Sanderson a Amoroso, 2009). Yn y corff uchaf, mae bariau TT yn gorfodi protractio’r scapwla a mwy o estyniad ceg y groth, gan gyfrannu at flinder y gwddf a’r ysgwyddau (Asplund a St Pierre, 2004).

Gofynion Perfformiad
Mae beicio TT yn gosod gofynion ffisiolegol a niwrogyhyrol unigryw. Mae llai o estyniad yn y pen-glin a mwy o blygiad yn y glun yn symud y llwyth gwaith tuag at y cwadriceps ac i ffwrdd o’r glutes, gan gynyddu cost metabolig a chyflymu blinder (Bini a Hume, 2016). Ar gyflymder o tua 480°/eiliad, mae’r system niwrogyhyrol yn gorfod cydgysylltu cylchoedd plygiad–estyniad cyflym a manwl. Wrth i gadens gynyddu, gall gwyriadau yn y plân blaen, megis eversion, ddod yn fwy amlwg ac felly gynyddu’r galw perfformiadol (Neal et al., 2016).
Mae cynnal torso isel yn cynyddu’r galw anadlol, tra bod sefydlogi’r pen a’r ysgwyddau yn cynyddu gweithgarwch cyhyrol thorasig (Asplund a St Pierre, 2004). Mae sefydlogrwydd y COM yn hanfodol hefyd, gan fod siglo gormodol yn lleihau llyfnder pedlo ac yn cynyddu gwariant egni (Fonda a Šarabon, 2010).

Gwerthusiad Beirniadol o’r Dull Casglu Data
Mae cryfderau amlwg i’r dull a ddefnyddiwyd. Mae mesur onglau’r cymalau ar safleoedd crank allweddol yn darparu cipolwg clir ar dechneg, ac mae cynnwys y plân sagittaidd a’r plân blaen yn cynnig asesiad mwy cynhwysfawr o fiofecaneg TT.
Fodd bynnag, mae cyfyngiadau pwysig. Mae samplu pedwar safle yn unig yn symleiddio symudiad parhaus ac yn atal cyfrifo proffiliau cyflymder onglog manwl, sy’n ddangosyddion allweddol o lyfnder pedlo (Neptune a Hull, 1999). Pe defnyddiwyd dadansoddiad fideo 2D, ni ellir mesur gogwydd pelfig, ongl torso, symudiad COM na safle scapwla’n gywir (Priego Quesada et al., 2017). Ymhellach, heb ddata cinetig (e.e., grymoedd pedal neu droque crank) neu EMG, ni ellir cadarnhau patrymau llwytho na chyfraniad cyhyrol yn uniongyrchol. Mae’r dadansoddiad hefyd yn ymddangos yn seiliedig ar un beiciwr ac ar gyfnod byr, gan gyfyngu ar gyffredinoli’r canlyniadau a methu dal newidiadau sy’n gysylltiedig â blinder.
143 words
Goblygiadau ar gyfer Hyfforddiant, Atal Anafiadau ac Adsefydlu
Awgryma’r canfyddiadau sawl goblygiad ymarferol. Gall addasu uchder neu safle blaen–ôl y sedd helpu i optimeiddio estyniad y pen-glin tra’n cynnal safle aerodynamegol (Bini, Hume a Croft, 2011). Gall cryfhau’r estynwyr clun, yr abductors a’r cyhyrau craidd dwfn wella sefydlogrwydd pelfig a lleihau straen meingefnol (Powers, 2010). Dylid mynd i’r afael ag eversion gormodol drwy addasu cleat neu gryfhau cyhyrau cynhenid y droed (Neal et al., 2016). Gall hyfforddi sefydlogrwydd y pen a’r ysgwyddau leihau blinder (Asplund a St Pierre, 2004).
Mewn cyd-destun adsefydlu, dylai ymyriadau dargedu mecanyddiaeth yn y plân sagittaidd a’r plân blaen, ynghyd â sefydlogrwydd y corff cyfan, yn enwedig mewn beicwyr sy’n cyflwyno gyda phoen blaen y pen-glin neu anghysur yng ngwaelod y cefn.

Casgliad
Mae’r astudiaeth hon wedi dangos sut mae safle TT yn effeithio ar onglau cymalau, gweithrediad cyhyrol, a symudiad y corff cyfan, gan gynyddu effeithlonrwydd aerodynamegol ond hefyd risg o straen cronig a phoen blaen y pen-glin neu’r cefn. Er i fideo gael ei recordio o’r tu ôl i asesu gogwydd y pelfis, ni ellir ei ddefnyddio oherwydd ongl anghywir y camera. Mae’r astudiaeth hefyd wedi’i chyfyngu gan 2D fideo, un cyfranogwr, a dim data cinetig nac EMG, sy’n cyfyngu ar gyffredinoli. Astudiaethau gyda mwy o gyfranogwyr a dadansoddiad 3D fyddai’n gwella dealltwriaeth.
92 words


2101 words total.

Reference list
Apple, 2025. iPad A16. [online] Available at: https://www.apple.com/uk/ipad-11/ [Accessed 1 Feb. 2026].
Asplund, C.A. & St Pierre, P., 2004. Neck and shoulder fatigue in aerodynamic cycling positions. [online] PubMed. Available at: https://pubmed.ncbi.nlm.nih.gov/24499342/ [Accessed 10 Feb. 2026].
Bini, R.R., 2016. Transition centres in cycling pedal stroke. MDPI Applied Sciences. Available at: https://www.mdpi.com/2076-3417/15/12/6382 [Accessed 4 Feb. 2026].
Bini, R.R., Hume, P.A. & Croft, J.L., 2011. Optimal cycling time trial position models: aerodynamics versus power output and metabolic energy. [online] PubMed. Available at: https://pubmed.ncbi.nlm.nih.gov/24726654/ [Accessed 4 Feb. 2026].
Bini, R.R., et al., 2022. The biomechanics of maintaining effective force application across cycling positions. ScienceDirect. Available at: https://www.sciencedirect.com/science/article/pii/S0021929022001555 [Accessed 1 Feb. 2026].
Dartfish, 2026. Motion analysis software. [online] Available at: https://www.dartfish.com/ [Accessed 1 Feb. 2026].
Ericson, M.O., et al., 1986. Knee joint loading in cycling. [online] PubMed. Available at: https://pubmed.ncbi.nlm.nih.gov/25474095/ [Accessed 10 Feb. 2026].
Faria, E.W., Parker, D.L. & Faria, I.E., 2005. The science of cycling: factors affecting performance. [online] PubMed. Available at: https://pubmed.ncbi.nlm.nih.gov/25996563/ [Accessed 12 Feb. 2026].
Fintelman, D., Swinton, P.A. & Cardoso, F.N., 2014. Intra-individual variability in sagittal plane kinematics during indoor cycling time trial. MDPI Sports, 13(4), 110. Available at: https://www.mdpi.com/2075-4663/13/4/110 [Accessed 9 Feb. 2026].
Fintelman, D., Swinton, P.A. & Cardoso, F.N., 2015. Cycling time trial position and performance: a review. [online] PubMed. Available at: https://pubmed.ncbi.nlm.nih.gov/25658151/ [Accessed 4 Feb. 2026].
Fintelman, D., et al., 2016. Effect of different aerodynamic time trial cycling positions on muscle activation and crank torque. [online] PubMed. Available at: https://pubmed.ncbi.nlm.nih.gov/25996563/ [Accessed 1 Feb. 2026].
Giant, 2025. Giant Propel Advanced 1. [online] Available at: https://www.giant-bicycles.com/gb/propel-advanced-1 [Accessed 9 Feb. 2026].
Martin-Sosa, M., et al., 2025. Spinal posture of thoracic and lumbar spine and pelvic tilt in highly trained cyclists. [online] PubMed. Available at: https://pubmed.ncbi.nlm.nih.gov/24149883/ [Accessed 7 Feb. 2026].
Neal, C., et al., 2016. Foot mechanics and cycling performance. [online] PubMed. Available at: https://pubmed.ncbi.nlm.nih.gov/33120359/ [Accessed 3 Feb. 2026].
Neptune, R.R. & Hull, M.L., 1999. Analysis of lower limb angular velocity in cycling. [online] PubMed. Available at: https://pubmed.ncbi.nlm.nih.gov/3728780/ [Accessed 6 Feb. 2026].
Powers, C., 2010. Patellofemoral joint mechanics and cycling injuries. [online] PubMed. Available at: https://pubmed.ncbi.nlm.nih.gov/20086406/ [Accessed 1 Feb. 2026].
Sanderson, D.J. & Amoroso, P., 2009. Ankle biomechanics in cycling. [online] PubMed. Available at: https://pubmed.ncbi.nlm.nih.gov/24145723/ [Accessed 9 Feb. 2026].
Van Rysel, 2025. D100 Home Trainer with Zwift Cog and Click. [online] Decathlon. Available at: https://www.decathlon.co.uk/p/d100-home-trainer-with-zwift-cog-and-click/355194/m8883242 [Accessed2 Feb. 2026].
Whittle, M., et al., 2025. Cycling biomechanics and training adaptations. SpringerLink. Available at: https://link.springer.com/article/10.1007/s40279-025-02242-1 [Accessed 4 Feb. 2026].




image2.jpg




image2.png
°
g
5}
A




image.jpg




image.png




